تعال انطيك كلبي وشوفني شلون
الك اشتاك وي كل دكة منة
ولك لابيك طيب يجيبك لملكاي
ولاهزتك فد يوم المحنة
اني شبية عود وليش مهتم بيك
وانت الحبك عيونك نسنة
اذا بالجنة عايش وانت مو وياي
احسهة تصير نار وماهي جنة
ولك لاتوب منك لاامل طاريك
وانت سوالفك عقلي خذنة
شيب راس كلبي وماهو كبر سنين
بس دكاتك انت لشيبنة
وانت تبرة مني وكلي راح انساك
واذا ينساك كلبي اتبرة منة
اني يفور دمي من اسولف بيك
وانت شبيك تبرد من يذكروني
احبك والله يدري بيوم الاكيك
اريد اباب وجهك اترك عيوني
اريدك بس الية وماتحب وياي
بس اني تحبني تحبني بس اني
والك مني عهد ماخون حبك يوم
واذا كتلك اكرهك ينكص الساني
احس روحي وية روحك ذايبات احساس
اواحد بالوفة مفصل على الثاني
اريدك بس الية وماتحب وياي
بس اني تحبني تحبني بس اني